FIGYELMEZTETÉS A PSZICHIÁTRIAI SZEREK KÁROS HATÁSAIRA

Az utóbbi években több mint 100 hivatalos figyelmeztetés jelent meg egyes pszichiátriai szerek káros mellékhatásairól az egész világon.

A Gyógyszer kompendium alapján a pszichiátriai szerek mellékhatásai magukba foglalják többek között a következőket: szorongás, nyugtalanság,a vérkép kóros elváltozásai, hallucinációk, ellenségesség, pszichotikus depresszió, halálos szívizom-gyulladás, agyérgörcs, szívroham, pszichózis, májkárosodás, cukorbetegség, öngyilkosság, erőszakos viselkedés vagy halál. Egy közelmúltban végzett hazai felmérés azt mutatja, hogy az emberek 80%-a nem tud arról, hogy az észlelt káros mellékhatásokról nem csak a háziorvosnak szólhatnak, hanem ezeket ők maguk is jelezhetik az Országos Gyógyszerészeti Intézetnek – amellyel emberéleteket lehet megmenteni.

Az Állampolgári Bizottság az Emberi Jogokért Alapítvány szeretné felhívni a nagyközönség figyelmét arra, hogy a gyógyszerek és pszichiátriai szerek szedése közben tapasztalt mellékhatásokat az érintettek is jelenthetik közvetlenül az Országos Gyógyszerészeti Intézetnek. Ezzel hozzájárulnak ahhoz, hogy az adott gyógyszer mellékhatásairól sokkal többet tudjanak meg a szakemberek, és a túl veszélyes szereket hamar kivonhassák a forgalomból.

A mellékhatásokat jelenthetik a patikákban kérhető nyomtatványon vagy az Országos Gyógyszerészeti Intézet honlapján: www.ogyi.hu.

